นิกเกอิปิดเช้าร่วง 103.83 จุด เหตุเงินเยนแข็งฉุดหุ้นส่งออก
นิกเกอิปิดเช้าร่วง 103.83 จุด เหตุเงินเยนแข็งฉุดหุ้นส่งออก
20 พ.ย. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าร่วงลง 103.83 จุด หรือ 0.52% แตะที่ 19,755.98 จุด เนื่องจากเงินเยนที่แข็งค่าเมื่อเทียบกับดอลลาร์สหรัฐเมื่อคืนนี้ ได้กดดันให้นักลงทุนเทขายหุ้นกลุ่มส่งออก
ตลาดหุ้นโตเกียวปรับตัวลงตั้งแต่ตลาดเปิดทำการ เพราะได้รับแรงกดดันจากสกุลเงินดอลลาร์ที่อ่อนค่าลงต่ำกว่ากรอบ 123 เยนเมื่อคืนนี้
ทั้งนี้ เงินเยนที่แข็งค่าเมื่อเทียบกับดอลลาร์นั้น ได้ฉุดหุ้นบริษัทผลิตอุปกรณ์ด้านการขนส่งและหุ้นบริษัทส่งออกรายใหญ่ร่วงลง โดยหุ้นซูซุกิ มอเตอร์ ปรับลง 1.9% และหุ้นฮอนด้า มอเตอร์ ลดลง 1.6%